2020. gada 18. augustā Noteikumi Nr. 530

Rīgā (prot. Nr. 49 20. §)

**Grozījums Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

Izdarīt Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai" (Latvijas Vēstnesis, 2015, 59. nr.; 2017, 199. nr.; 2018, 112. nr.; 2020, 75. nr.) grozījumu un izteikt 48.1 punktu šādā redakcijā:

"48.1 Rīcības programmas pasākumā vietējā rīcības grupa uz papildu atbalstu var pieteikties mēneša laikā pēc tam, kad Lauku atbalsta dienests oficiālajā izdevumā "Latvijas Vēstnesis" izsludinājis iesniegumu pieņemšanu. Uz papildu atbalstu vietējā rīcības grupa piesakās, iesniedzot dokumentus saskaņā ar šo noteikumu 51. punktu. Ja kopējais vietējo rīcības grupu papildu atbalsta pieprasījums pārsniedz Rīcības programmas pasākumā pieejamo publiskā finansējuma atlikumu, katrai vietējās rīcības grupai tiek piemērots proporcionāls publiskā finansējuma samazinājums."

Ministru prezidents A. K. Kariņš

Zemkopības ministrs K. Gerhards